এ বার আসি আমার শৈল্পিক অধিকারের কথায়। বিশেষ করে সেন্সর বোর্ডের কথা এখানে খুব গুরুত্বপূর্ণ। আসা করা যায় সেন্সর বোর্ড আমাকে আর সেই অপমানটা করবে না যেটা ওরা এতদিন ধরে করে এসেছে। প্রায় প্রত্যেকটি ছবি নিয়ে। কোনও সমকামী চরিত্রকে ধরে বলেছে ‘এ তো নর্মাল চরিত্র’। উলটে এটাই বোঝানো যে আমি পরিচালক হিসেবে ‘নর্মাল’ নই। এটা দিনের পর দিন হয়ে এসেছে। বিচারক ইন্দু যেমন বলেছেন ইতিহাসের ক্ষমা চাওয়া উচিত এই আইনের কাছে, তেমনই বলব সেন্সর বোর্ডেরও ক্ষমা চাওয়া উচিত আমাদের কাছে।